BEM ออกหุ้นกู้ 3 ชุด มูลค่ารวม 8 พันลบ. เสนอขายรายใหญ่ 18-20 ต.ค.นี้
BEM ออกหุ้นกู้ 3 ชุด มูลค่ารวม 8 พันลบ. เสนอขายรายใหญ่ 18-20 ต.ค.นี้ หวังชำระคืนหนี้กู้ยืมจากสถาบันการเงิน
17 ต.ค. 2559

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ของบริษัท มูลค่าไม่เกิน 8,000 ล้านบาท เสนอขายให้แก่ผู้ลงุทนสถาบัน และ/หรือ ผู้ลงทุนรายใหญ่ เปิดให้จองซื้อระหว่างวันที่ 18 – 20 ต.ค. 59 โดยมีธนาคารไทยพาณิชย์ เป็นผู้จัดการการจัดจำหน่ายหุ้นกู้
โดยหุ้นกู้ดังกล่าว แบ่งออกเป็น 3 ชุด ชุดที่ 1 เสนอขายมูลค่าไม่เกิน 2,500 ล้านบาท อายุ 4 ปี ครบกำหนดไถ่ถอนปี พ.ศ. 2563 มีอัตราดอกเบี้ยคงที่ร้อยละ 2.62 ต่อปี
ชุดที่ 2 เสนอขายมูลค่าไม่เกิน 2,500 ล้านบาท อายุ 9 ปี ครบกำหนดไถ่ถอนปี พ.ศ. 2568 มีอัตราดอกเบี้ยคงที่ร้อยละ 3.78 ต่อปี
และชุดที่ 3 เสนอขายมูลค่าไมเกิน 3,000 ล้านบาท อายุ 11 ปี ครบกำหนดไถ่ถอนปี พ.ศ. 2570 มีอัตราดอกเบี้ยคงที่ร้อยละ 3.95 ต่อปี
โดยบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ระดับ “A” แนวโน้มอันดับเครดิต “stable” เมื่อวันที่ 5 เม.ย.59
ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ไปชำระคืนหนี้กู้ยืมจากสถาบันการเงินที่จะครบกำหนดชำระ